cyanic-selkie/wikianc huggingface dataset:
Πάνος Σκουρλέτης
Βιογραφία
Γεννήθηκε στην Αθήνα την 1η Ιανουαρίου 1962 και σπούδασε οικονομικά στο Πανεπιστήμιο Πειραιώς. Διετέλεσε στέλεχος της ΕΚΟΝ Ρήγας Φεραίος, της νεολαίας του ΚΚΕ Εσωτερικού και το 1990 εντάχθηκε στον Συνασπισμό. Είναι μέλος της Κεντρικής Επιτροπής και της Πολιτικής Γραμματείας του ΣΥΡΙΖΑ και από το 2009 έως το 2015 διετέλεσε εκπρόσωπος τύπου του κόμματος. Για πολλά χρόνια συνεργάστηκε στενά με τον Αλέκο Αλαβάνο και θεωρείται από τους στενότερους συνεργάτες του Αλέξη Τσίπρα.
Στις βουλευτικές εκλογές του Ιανουαρίου του 2015 εξελέγη για πρώτη φορά βουλευτής Επικρατείας του ΣΥΡΙΖΑ. Ανέλαβε Υπουργός Εργασίας και Κοινωνικής Αλληλεγγύης στις 27 Ιανουαρίου 2015 και από τις 19 Μαρτίου 2015, λόγω μετονομασίας του υπουργείου ο τίτλος του άλλαξε σε υπουργός Εργασίας, Κοινωνικής Ασφάλισης και Κοινωνικής Αλληλεγγύης, θέση στην οποία έμεινε μέχρι τις 18 Ιουλίου 2015, οπότε πήρε τη θέση του υπουργού Παραγωγικής Ανασυγκρότησης, Περιβάλλοντος και Ενέργειας στην πρώτη κυβέρνηση του Αλέξη Τσίπρα.
Στις εκλογές του Σεπτεμβρίου του 2015 επανεξελέγη βουλευτής, αυτή τη φορά στη Β' Αθηνών. Από τις 23 Σεπτεμβρίου 2015 μέχρι τις 5 Νοεμβρίου 2016 ήταν υπουργός Περιβάλλοντος και Ενέργειας. Στις 5 Νοεμβρίου του 2016 ορκίστηκε υπουργός Εσωτερικών και διατήρησε αυτό το αξίωμα μέχρι τις 29 Αυγούστου 2018. Στις 27 Αυγούστου 2018 εξελέγη γραμματέας της Κεντρικής Επιτροπής του ΣΥΡΙΖΑ στη θέση του Πάνου Ρήγα, γεγονός που σήμαινε αυτόματα την αποχώρησή του από την κυβέρνηση.
Στις βουλευτικές εκλογές του 2019 τοποθετήθηκε στην τρίτη θέση του ψηφοδελτίου επικρατείας του ΣΥΡΙΖΑ και επανεξελέγη βουλευτής.
Προσωπική ζωή
Ο Πάνος Σκουρλέτης είναι παντρεμένος και έχει δύο γιους.
Παραπομπές
Κατηγορία:Έλληνες βουλευτές επικρατείας Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Έλληνες υπουργοί Εργασίας, Κοινωνικής Ασφάλισης και Κοινωνικής Αλληλεγγύης Κατηγορία:Έλληνες υπουργοί Παραγωγικής Ανασυγκρότησης, Περιβάλλοντος και Ενέργειας Κατηγορία:Έλληνες υπουργοί Περιβάλλοντος και Ενέργειας Κατηγορία:Έλληνες υπουργοί Εσωτερικών Κατηγορία:Έλληνες πολιτικοί του 21ου αιώνα
Δεύτερη μάχη του Ελ Αλαμέιν
Η δεύτερη μάχη του Ελ Αλαμέιν πραγματοποιήθηκε μεταξύ 23 Οκτωβρίου και 5 Νοεμβρίου 1942, στην τοποθεσία Ελ Αλαμέιν, δυτικά της Αλεξάνδρειας της Αιγύπτου. Η μάχη υπήρξε σημείο καμπής των επιχειρήσεων του Άξονα και σήμανε την έναρξη της υποχώρησης των ιταλογερμανικών δυνάμεων στο βορειοαφρικανικό μέτωπο. Η επιτυχία των συμμαχικών δυνάμεων στη μάχη απέτρεψε οριστικά το ενδεχόμενο απώλειας της στρατηγικής σημασίας διώρυγας του Σουέζ και των πετρελαιοπαραγωγικών περιοχών της Μέσης Ανατολής.
Σχέδιο μάχης
thumb|Η διάταξη των αντιμαχομένων πριν από την έναρξη της μάχης
Μετά την πρώτη μάχη του Ελ Αλαμέιν, η προέλαση των δυνάμεων του Άξονα ανακόπηκε και δημιουργήθηκε στασιμότητα στο μέτωπο. Αμέσως μετά ο Άγγλος στρατηγός Μπέρναρντ Μοντγκόμερυ ανέλαβε τη διοίκηση των συμμαχικών δυνάμεων και οργάνωσε την αντεπίθεση που θα οδηγήσει στην οριστική υποχώρηση του εχθρού. Το σχέδιο των Συμμάχων απέβλεπε στην εξαπάτηση του εχθρού σχετικά με τις πραγματικές προθέσεις τους και στη συντριβή του αντιπάλου με επιθετικές ενέργειες στην τοποθεσία Ελ Αλαμέιν. Την επιχείρηση ανέλαβε η 8η βρετανική Στρατιά, υπό τον ίδιο τον Μοντγκόμερι, αποτελούμενη από το 30ό Σώμα Στρατού στον βόρειο τομέα και το 13ο Σώμα Στρατού στον νότιο τομέα.
Το σχέδιο των επιχειρήσεων των Γερμανών προέβλεπε άμυνα στην κατεχόμενη τοποθεσία Ελ Αλαμέιν, με ιδιαίτερη βαρύτητα στον βόρειο τομέα. Οι δυνάμεις του Άξονα διέθεταν στην περιοχή υπό τον στρατηγό Έρβιν Ρόμελ, το 21ο Σώμα Στρατού στον βόρειο τομέα και το 10ο στον νότιο τομέα.
Η επίθεση
Η συμμαχική επίθεση εκδηλώθηκε στις 22.00 το βράδυ της 23ης Οκτωβρίου 1942. Η αντίσταση των γερμανοϊταλικών στρατευμάτων ήταν ιδιαίτερα σθεναρή, αποτρέποντας τη δυνατότητα στους Συμμάχους να διασπάσουν την αμυντική τους γραμμή.
Τη νύχτα της 2ης προς 3ης Νοεμβρίου δημιουργήθηκε ρήγμα στον βόρειο τομέα και στον νότιο στις 3 Νοεμβρίου. Από την επόμενη μέρα, άρχισε η καταδίωξη των υποχωρούντων δυνάμεων του Άξονα. Οι ιταλικές μεραρχίες, εγκαταλελειμμένες στην έρημο χωρίς εφόδια και τροφή, είτε διαλύθηκαν είτε παραδόθηκαν στους Συμμάχους. Τα γερμανικά στρατεύματα συνέχισαν να υποχωρούν, εγκαταλείποντας την Κυρηναϊκή και τελικά εγκαταστάθηκαν στη γραμμή Μπάρετ στην Τυνησία.
Η ελληνική συμμετοχή
Στις επιχειρήσεις συμμετείχε και τμήμα του ελληνικού εκστρατευτικού σώματος της Μέσης Ανατολής με την 1η Ταξιαρχία υπό τον συνταγματάρχη Παυσανία Κατσώτα, η οποία υπαγόταν στη βρετανική 50ή Μεραρχία. Από τις 19 ως τις 23 Οκτωβρίου συμμετείχε σε εικονικές επιθέσεις στον νότιο τομέα, εντεταγμένες στο σχέδιο παραπλάνησης του αντιπάλου. Επίσης, εκτέλεσε πολλές περιπολίες και νυχτερινές επιχειρήσεις προξενώντας σημαντικές απώλειες στον εχθρό.
Το διάστημα 23 Οκτωβρίου - 3 Νοεμβρίου εκτέλεσε πολλές επιδρομές εναντίον των εχθρικών γραμμών. Μετά την έναρξη της γερμανικής υποχώρησης, η 1η ελληνική Ταξιαρχία ανέλαβε την καταδίωξη του εχθρού στον τομέα της, προελαύνοντας σε βάθος 100 χιλιομέτρων.
Απολογισμός
Η μάχη του Ελ Αλαμέιν υπήρξε η πρώτη αποφασιστική νίκη των Συμμάχων και σημείωσε την αρχή της απομάκρυνσης των δυνάμεων του Άξονα από τη Βόρεια Αφρική.
Οι απώλειες των Συμμάχων ανήλθαν σε 3.500 νεκρούς και 10.000 τραυματίες. Οι απώλειες των ελληνικών δυνάμεων ανήλθαν σε 6 αξιωματικούς και 83 οπλίτες νεκρούς και 26 αξιωματικούς και 202 οπλίτες τραυματίες. Επειδή η νίκη αυτή συνδέθηκε με το όνομα του Αγίου Μηνά, παραχωρήθηκε από τους Συμμάχους στο Πατριαρχείο Αλεξανδρείας ο τόπος όπου βρίσκονταν τα ερείπια αρχαίου Ναού του για επανοικοδόμηση του Ναού.
Ναζαρέ
Η Ναζαρέ (πορτογαλικά: Nazaré) είναι πόλη της Κεντρικής Πορτογαλίας και ανήκει διοικητικά στον Δήμο της Ναζαρέ. Έχει συνολική έκταση 82,4 τ.χλμ. και πληθυσμό 15.158 κατοίκων (2011). Βρίσκεται στην πορτογαλική υποπεριφέρεια Oeste (Δύση). Η πόλη αποτελείται από τρεις περιοχές: την Πράια (Praia)(κατά μήκος της παραλίας, που βρέχεται από τον Ατλαντικό ωκεανό), το Σίτιου (Sítio)(παλιός οικισμός στην κορυφή του βράχου που υψώνεται πάνω από την πόλη στα βόρεια) και την Πεδερνέιρα (Pederneira)(ένας άλλος παλιός οικισμός πάνω σε ένα λόφο στο ανατολικό τμήμα της πόλης). Οι περιοχές Πράια και Σίτιου ενώνονται με το τελεφερίκ της Ναζαρέ.
Ιστορία και θρύλος
Οι αρχικοί οικισμοί βρίσκονταν στην Pederneira και το Sítio, πάνω από την παραλία. Παρείχαν στους κατοίκους ασφαλείς βάσεις απέναντι σε επιθέσεις από Αλγερινούς, Γάλλους, Άγγλους και Ολλανδούς πειρατές που διήρκεσαν μέχρι και τις αρχές του 19ου αιώνα. Σύμφωνα με τον θρύλο της Ναζαρέ, η πόλη πήρε το όνομά της από ένα μικρό άγαλμα της Παρθένου Μαρίας, μια Μαύρη Παναγία, που την είχε φέρει ένας καλόγερος τον 4ο αιώνα από τη Ναζαρέτ των Αγίων Τόπων σε ένα μοναστήρι κοντά στην πόλη Μέριδα της Ισπανίας και μεταφέρθηκε στην τωρινή της θέση το 711 από έναν άλλον καλόγερο, τον Romano, που τον συνόδευε ο Ροδρίγος, ο τελευταίος βασιλιάς των Βησιγότθων. Μετά την άφιξή τους στην παραλία αποφάσισαν να γίνουν ερημίτες. Ο καλόγερος έζησε και πέθανε σε μια μικρή φυσική σπηλιά, στην κορυφή ενός απότομου βράχου που υψωνόταν πάνω από τη θάλασσα. Μετά τον θάνατό του και σύμφωνα με τις επιθυμίες του μοναχού, ο βασιλιάς έκαψε το σώμα του στη σπηλιά όπου είχε αφήσει, πάνω σε ένα βωμό, το άγαλμα της Μαύρης Παναγίας. Η πρώτη εκκλησία στην περιοχή Sítio χτίστηκε πάνω από τη σπηλιά σε ανάμνηση μιας θαυματουργής παρέμβασης της Παρθένου Μαρίας, το 1182, που λέγεται ότι τον 12ο αιώνα έσωσε τη ζωή ενός Πορτογάλου ιππότη, του Δον Φουας Ροουπίνιου, πιθανώς Ναΐτη, ενώ κυνηγούσε ελάφια ένα ομιχλώδες πρωινό. Σε ανάμνηση του θαύματος χτίστηκε ένα παρεκκλήσι (η Capela da Memória) πάνω από τη μικρή σπηλιά όπου είχε αφεθεί το θαυματουργό άγαλμα από τον βασιλιά Ροδρίγο μετά τον θάνατο του μοναχού. Δίπλα στο παρεκκλήσι, σε έναν προεξέχοντα βράχο 110 μέτρα πάνω από τον Ατλαντικό ωκεανό, μπορεί κανείς ακόμη και σήμερα να δει το σημάδι που είχε αφήσει στον βράχο μία από τις οπλές του αλόγου του Δον Φουας Ροουπίνιου. Αυτό το συμβάν αναφέρεται συνήθως ως ο θρύλος της Ναζαρέ.
Το 1377, ο βασιλιάς Φερδινάνδος Α' της Πορτογαλίας (Fernando I) ίδρυσε μια νέα, πιο ευρύχωρη εκκλησία, που μεταμορφώθηκε τελείως ανάμεσα στον 16ο και τον 19ο αιώνα. Η εκκλησία της Nossa Senhora da Nazaré (Παναγία της Ναζαρέ) είναι μπαρόκ τεχνοτροπίας με έξοχα πλακίδια (χαρακτηριστικά της τέχνης στην Πορτογαλία) στο εσωτερικό της. Πίσω και πάνω από την κεντρική Αγία Τράπεζα οι επισκέπτες μπορούν να δουν και να προσκυνήσουν το θαυματουργό άγαλμα της Παναγίας της Ναζαρέ.
Τουρισμός
Η Ναζαρέ είναι δημοφιλής τουριστική περιοχή και διαφημίζεται ως μια μικρή, γραφική, παραθαλάσσια πόλη. Βρέχεται από τα νερά του Ατλαντικού, έχει μεγάλες αμμώδεις παραλίες (που θεωρούνται από τις ωραιότερες στην Πορτογαλία) και πολλούς τουρίστες το καλοκαίρι. Η πόλη ήταν γνωστή για τις παραδοσιακές φορεσιές των ψαράδων και των συζύγων τους. Ακόμη και στις μέρες μας μπορεί κανείς να συναντήσει γυναίκες με την παραδοσιακή φορεσιά.
Σέρφινγκ
Τον Νοέμβριο του 2011, ο σέρφερ Garrett McNamara από τα νησιά Χαβάη των ΗΠΑ κατάφερε να ισορροπήσει πάνω σε ένα γιγάντιο κύμα 23,8μ. και έκανε ρεκόρ στη Ναζαρέ, που φημίζεται για τα τεράστια κύματα σε όλον τον κόσμο. Στις 28 Ιανουαρίου του 2013, ο ΜακΝαμάρα επέστρεψε στη Ναζαρέ και ισορρόπησε επιτυχώς πάνω σε ένα κύμα που φάνηκε να είναι ακόμη μεγαλύτερο, αν και αναμένεται η επίσημη μέτρηση. . Τα τεράστια κύματα στη Ναζαρέ σχηματίζονται από την υποθαλάσσια τάφρο της Ναζαρέ, που βρίσκεται στα ανοιχτά των ακτών της Ναζαρέ και φθάνει σε μέγιστο βάθος τουλάχιστον 5.000 μέτρων και 230 χιλιόμετρα σε μήκος.
Εξωτερικοί σύνδεσμοι
Κατηγορία:Πόλεις της Πορτογαλίας
Ποταμός Κοροτόα
εναλλ.=Ο Ποταμός Κοροτόα κοντά στην Μαχαστάνγκαρθ.|μικρογραφία|Ο Ποταμός Κοροτόα κοντά στην Μαχαστάνγκαρ. Ο Ποταμός Κοροτόα (προφέρεται και Καρατόγια, βεγγαλικά: করতোয়া নদী), ένα μικρό ρέμα στη Διαίρεση Ρατζσάχι του Μπαγκλαντές, ήταν κάποτε ένας μεγάλος και ιερός ποταμός. Ένα κανάλι του ρέει προς το παρόν από τα αρχαία ερείπια της Πουντραναγκάρα (αρχαία πρωτεύουσα της Πουντραβαρντάνα) στην περιοχή Μπόγκρα. Το Καρατόγια μαχάτμα (Karatoya mahatmya) μαρτυρεί το παρελθόν του. Στη Μαχαμπαράτα αναφέρεται ότι μια επίσκεψη στον Κοροτόα μετά από νηστεία τριών ημερών παράγει την ίδια αξία με τη θυσία ενός αλόγου. Μια άλλη αρχαία πόλη, η Σραβάστη, μπορεί να βρσκόταν στις όχθες του Κοροτόα, βόρεια της Πουντραναγκάρα. Ωστόσο, υπάρχει μια διαμάχη σχετικά με την πιθανή τοποθεσία της πόλης Σραβάστη.
Ετυμολογία
Το όνομα του ποταμού αποτελείται από δύο σανσκριτικές λέξεις κορ (χέρι) και τόα (νερό), υποδηλώνοντας, στην Ινδική μυθολογία, ότι ο ποταμός σχηματίστηκε από το νερό που χύθηκε στα χέρια του Σίβα, όταν παντρεύτηκε την Παρβάτη.
Ιστορία
εναλλ.=Γέφυρα πάνω απο τον Κοροτόα, Καντσντάχα, Ρανγκπούρ.|αριστερά|μικρογραφία|Γέφυρα πάνω απο τον Κοροτόα, Καντσντάχα, [[Επαρχία Ρανγκπούρ|Ρανγκπούρ.]] Ο Κοροτόα, εκτείνεται στις ζούγκλες του Μπαϊκουνθαπούρ (δασική περιοχή στη Δυτική Βεγγάλη) στα βορειοδυτικά της συνοικίας Τζαλπαϊγκούρι και σχηματίζει για λίγη απόσταση το όριο μεταξύ των περιφερειών Ντινατζπούρ και Ρανγκπούρ και μετά ελίσσεται μέσω της Ρανγκπούρ και της Μπογκούρα. Στα νότια της επαρχίας Μπογκούρα, περνά απο την Χαλχάλια και η ενωμένη ροή είναι τότε γνωστή ως Πουλτζούρ. Φεύγει από την Μπογκούρα και ρέει προς νότια κατεύθυνση. Στη συνέχεια, ρέει νότια μετά το σημαντικό χωριό Ουλαπάρα, λίγα μίλια κάτω από το οποίο ενώνεται με τον ποταμό Χουρασάγκαρ στη Νάρνια μετά από μια διαδρομή περίπου 64 χιλιομέτρων σε αυτήν την περιοχή. Μετά από αυτήν τη διασταύρωση, παίρνει το όνομα Χουρασάγκαρ και περνάει κοντά από το Σαζαντπούρ και την Χέρα και ενώνεται με τον ποταμό Τζαμούνα κοντά στο Μπέρα.
Ο Κοροτόα αναφέρεται συχνά στα Ινδικά ιερά κείμενα καθώς είχε μεγάλη φήμη για την αγιότητά του. Ήταν το ανατολικό όριο του παλαιού βασιλείου της Πουντραβαρντάνα, της χώρας των Πούντρα. Εμφανίζεται στον χάρτη της Βεγγάλης του Βαν Ντεν Μπρουκ (1660) να ρέει στον Γάγγη και στην πραγματικότητα, πριν από τις καταστροφικές πλημμύρες του 1787 έφερε στους ποταμούς Ατράι και Γάγγη έναν μεγάλο όγκο νερού από τον ποταμό Τέστα. Δεδομένου ότι το κύριο ρεύμα του Τέστα εκτράπηκε προς τα ανατολικά το 1787, ο Κοροτόα και ο Πουλτζούρ σταδιακά έπεσαν και είναι σήμερα ποτάμια μικρής σημασίας. Ένα κανάλι, το οποίο ενώνεται με τον ποταμό Μπάραλ, 48 χιλιόμετρα ανατολικά της Πάμπνα, καλείται ακόμα Μπούρι Τέστα Buri ή Παλιό Τέστα αλλά και Κάρτο ή Καρατόγια. Ίχνη ενός παλιού καναλιού, για το οποίο αξιώνεται το όνομα του Κοροτόα, επισημαίνονται επίσης στο Τσατμόχαρ θάνα (Chatmohar thana), όπου φαίνεται να έχει εξαλειφθεί από τον ποταμό Μπάραλ.
Αλλαγές στην πορεία των ποταμών
Έγιναν μεγάλες αλλαγές ορισμένων ποταμών στη Βεγγάλη και τις γειτονικές περιοχές, κατά το 1500 μ.Χ. Αν και λείπουν σχετικά στοιχεία, παρόμοιες αλλαγές μπορεί να θεωρηθεί πως έγιναν και ακόμη πιο πριν. Ο Κοροτόα είναι ένα από τα ποτάμια που έχει αλλάξει με τα χρόνια. εναλλ.=Χάρτης βασισμένος στο Rivers of Bangladesh, έκδοση Αυγούστου 1997.|μικρογραφία|Χάρτης βασισμένος στο Rivers of Bangladesh, έκδοση Αυγούστου 1997. Ο χάρτης (δεξιά) δείχνει τα κύρια ποτάμια στη Βόρεια Βεγγάλη και τις γειτονικές περιοχές. Δεν εμφανίζονται, αλλά υπάρχουν πολλοί παραπόταμοι και διανομείς, οι οποίοι συνδέουν τους κύριους ποταμούς και επιτρέπουν στα κύρια ποτάμια να αλλάξουν πορεία. Επομένως, το μοτίβο του συστήματος ποταμού υφίσταται συνεχείς αλλαγές. Τέτοιες αλλαγές δεν αντικατοπτρίζονται στον χάρτη. Επιπλέον, πολλά από τα ποτάμια έχουν τοπικά ονόματα προσθέτοντας πολυπλοκότητα του συστήματος μελέτης του ποταμού. Τεκτονικές διαταραχές έχουν χωρίσει τον Κοροτόα σε τέσσερα ξεχωριστά μέρη. Το βόρειο τμήμα, που ονομάζεται Ντινατζπούρ-Κοροτόα, είναι η κύρια πηγή του ποταμού Ατράι. Αναδύεται σε ένα έλος στο Μπαϊκανθαπούρ, αλλά επίσης δέχεται νερό από υπόγεια ρεύματα. Στο Κανσάμα ουπαζίλα το όνομά του αλλάζει σε Ατράι. Κοντά στο Μπιρπούρ Ουπαζίλα, Μπαγκλαντές (25 ° 54'02.0 "N 88 ° 43'32.6" E) χωρίζεται στους ποταμούς Ντέπα και Ατράι. Σε ένα δεύτερο τμήμα, ο Ντινατζπούρ-Κοροτόα συνδέεται με τον Ρανγκπούρ-Κοροτόα βόρεια της Κανσάμα, αλλά πολύ λίγο νερό περνά τώρα από αυτό το κανάλι. Το ανώτερο τμήμα του Ρανγκπούρ-Κοροτόα βρίσκεται στην περιοχή Τζαλπαϊγκούρι. Σε ένα τρίτο τμήμα, ο ποταμός Τζαμουνεσγάρι-Κοροτόα ρέει νοτιοανατολικά προς το Γκομπινταγάντζ Ουπαζίλα, όπου το κύριο ρεύμα στρίβει ανατολικά μέσω του Κατακάλι και πέφτει στον ποταμό Μπανγκάλι. Το τμήμα του πρώην ποταμού που διέρχεται από το Σιμπγκάντζ Ουπαζίλα είναι ξηρό το μεγαλύτερο μέρος του έτους. Διαχωρίζει αποτελεσματικά το Ρανγκπούρ-Κοροτόα από το Μπόγκρα- Κοροτόα, που ρέει νότια μετά την πόλη Μπόγκρα έως ότου ενωθεί με τον Μπανγκάλι για να γίνουν μαζί ο ποταμός Πουλιτζόρ, ο οποίος πέφτει στο Χουρασάγκαρ. Το τέταρτο μέρος, το Πάμπνα-Κοροτόα, είναι μια κοίτη του ποταμού κοντά στο Χαντιάλ. Διάφορα άλλα κανάλια επισημαίνονται επίσης ως τμήματα της Παλαιάς Κοροτόα.
Τέστα
Στον χάρτη της Βεγγάλης του Βεν ντεν Μπρούκ Ven, που προετοιμάστηκε το 1660, ο Κοροτόα εμφανίζεται ως ένα μεγάλο κανάλι. Ο Ρένελ έκανε μια έρευνα μεταξύ 1764 και 1777 και ο χάρτης του είναι ένας από τους πρώτους αυθεντικούς χάρτες της Βεγγάλης που υπάρχουν. Σε αυτούς τους χάρτες ο Τέστα φαίνεται να ρέει μέσω της Βόρειας Βεγγάλης σε πολλούς παραπόταμους. Όλα αυτά τα ρεύματα συνδυάζονται χαμηλότερα με τον Μαχανάντα, τώρα το δυτικότερο ποτάμι της Βόρειας Βεγγάλης, και το όνομα του Χουρσάγκαρ τελικά εξαλείφθηκε από το Γάγγη στο Τζαφαργκάνι, κοντά στο σύγχρονο Γκοαλούντο. Ο ποταμός Χουρσάγκαρ εξακολουθεί να υπάρχει ως η συνδυασμένη εκροή του Μπαράλ, ενός καναλιού διαρροής του Γάγγη, του Atrάι, του μικρού Τζαμούνα και του Kοροτόα, αλλά αντί να πέσει στον Γάγγη, πέφτει στο κύριο Τζαμούνα, λίγα μίλια πάνω από τη συμβολή του με τον Πάντμα στο Γκοαλούντο.
Κόσι
Ο Ποταμός Κόσι, ο οποίος τώρα διασχίζει το βορειοανατολικό Μπιχάρ και ενώνεται με τον Γάγγη σε ένα σημείο πολύ ψηλότερο από το Ρατζμάχαλ, αρχικά έτρεχε προς τα ανατολικά και έπεφτε στο Βραχμαπούτρα. Το κανάλι του Κόσι, επομένως, πρέπει να μετατοπίστηκε σταθερά προς τα δυτικά, ακριβώς σε όλο το πλάτος της Βόρειας Βεγγάλης. Υπήρχε μια εποχή που οι Κόσι και Μαχανάντα προσχωρούσαν στον Κοροτόα και διαμόρφωναν ένα είδος εθνικού ορίου μεταξύ των ανθρώπων που ζούσαν νότιά τους και των Κοτς και Κιράτας που ζούσαν βόρεια του ποταμού.
Αμπιμαέλ Γκουσμάν
Ο Αμπιμαέλ Γκουσμάν (Manuel Rubén Abimael Guzmán Reynoso, 3 Δεκεμβρίου 1934-11 Σεπτεμβρίου 2021) γνωστότερος ως Γκονσάλο (Gonzalo), ήταν πολιτικός από το Περού, ιδρυτής του Κομμουνιστικού Κόμματος Περού (γνωστού και ως  Φωτεινό Μονοπάτι  ), φιλόσοφος, ακαδημαϊκός στο Πανεπιστήμιο του Σαν Κριστόμπαλ. Υπήρξε ιδεολόγος και θεωρητικός του μαοϊσμού. Συνελήφθη από τις αστυνομικές αρχές το 1992 και κρατήθηκε σε υπόγειο κελί σε φυλακές υψίστης ασφαλείας επί 29 χρόνια. Στη νεαρή του ηλικία υπήρξε φανατικός βιβλιοφάγος, λάτρης του Ουίλλιαμ Σαίξπηρ και άριστος μαθητής, που πέρασε δεύτερος στο πανεπιστήμιο. Δοκίμασε να μπει στο κομμουνιστικό κόμμα του Περού, αλλά απορρίφθηκε επειδή δεν ήταν γιος εργατών. Θεώρησε την επανάσταση του Τσε Γκεβάρα ως αγροτική και όχι εργατική, χωρίς πάντως να την απορρίψει σαν αρνητική. Επίσης, λάτρευε τον Στάλιν και τον Μάο, ενώ θεωρούσε την επανάσταση του Φιντέλ Κάστρο ως προηγμένο αστικό κράτος. Ήταν εχθρός του Χρουστσόφ. Το 1964 παντρεύτηκε την Αουγούστα Λα Τόρε, χωρίς όμως να καταφέρει να αποκτήσει κανένα παιδί. Το 1969 ίδρυσε το Κομμουνιστικό Κόμμα Περού, γνωστό όμως και ως Φωτεινό Μονοπάτι, καθώς υπήρχε ήδη ένα επίσημο Κομμουνιστικό Κόμμα.
Απεβίωσε σε ηλικία 86 ετών στις 11 Σεπτεμβρίου 2021.
Εξωτερικοί σύνδεσμοι
Κατηγορία:Πολιτικοί του Περού Κατηγορία:Μαρξιστές θεωρητικοί Κατηγορία:Περουβιανοί μαοϊστές Κατηγορία:Περουβιανοί κομμουνιστές Κατηγορία:Περουβιανοί επαναστάτες
Πόλεμος της Ανεξαρτησίας της Ανγκόλας
Ο πόλεμος ανεξαρτησίας της Ανγκόλας έλαβε χώρα μεταξύ 1961 και 1975 στο έδαφος της σημερινής Ανγκόλας, η οποία τότε ήταν ακόμη αποικία της Πορτογαλίας. Οι πορτογαλικές δυνάμεις έπρεπε να αντιμετωπίσουν τις εχθροπραξίες μιας σειράς κινημάτων ανεξαρτησίας της Ανγκόλας, τα σημαντικότερα από τα οποία ήταν το Λαϊκό Κίνημα για την Απελευθέρωση της Ανγκόλας (MPLA) του Αγκοστίνιο Νέτο και το Εθνικό Μέτωπο για την Απελευθέρωση της Ανγκόλας (FNLA) του Χόλντεν Ρομπέρτο. Από τη διάσπαση εντός του FNLA το 1966 γεννήθηκε ένα τρίτο κίνημα ανεξαρτησίας, η Εθνική Ένωση για την Ολική Ανεξαρτησία της Ανγκόλας (UNITA) του Τζόνας Σαβίμπι, ενώ το Μέτωπο για την Απελευθέρωση του Ενκλαβίου της Καμπίντα (FLEC) έπαιζε πάντα έναν μικρό ρόλο.
Η σύγκρουση ξεκίνησε τον Φεβρουάριο του 1961 με μια σειρά εξεγέρσεων που οργανώθηκαν από το MPLA στην πρωτεύουσα Λουάντα και από την FNLA στις βόρειες περιοχές που κατοικούνται από τη φυλή Κονγκό, ενέργειες οι οποίες κατεστάλησαν σκληρά από τις πορτογαλικές δυνάμεις ασφαλείας. Συνεπώς, τα κινήματα ανεξαρτησίας έπρεπε να επιστρέψουν στα ανεξάρτητα αφρικανικά κράτη που συνορεύουν με την Ανγκόλα, όπου έλαβαν όπλα και βοήθεια από τις τοπικές αρχές. Το FNLA εγκαταστάθηκε στη Δημοκρατία του Κονγκό (αργότερα στο Ζαΐρ), ενώ το MPLA στη Λαϊκή Δημοκρατία του Κονγκό και μετά στη Ζάμπια. Τα κινήματα ανεξαρτησίας έλαβαν ευρεία υποστήριξη από τα έθνη του Οργανισμού Αφρικανικής Ενότητας, καθώς και προμήθειες όπλων και εκπαιδευτών από τη Σοβιετική Ένωση, την Κίνα και την Κούβα. Αντίθετα, η Πορτογαλία έλαβε τη στρατιωτική υποστήριξη του απαρτχάιντ της Νότιας Αφρικής.
Η σύγκρουση συνεχίστηκε με αργούς ρυθμούς για αρκετά χρόνια, ιδιαίτερα στις ανατολικές και βόρειες περιοχές της Ανγκόλας. Οι αυτονομιστές κατάφεραν να αποκτήσουν μερικό έλεγχο πάνω από ορισμένες απομακρυσμένες περιοχές της χώρας, αλλά υπέστησαν τις αποτελεσματικές αντιεξεγερτικές δραστηριότητες των πορτογαλικών δυνάμεων ασφαλείας οι οποίες, ωστόσο, δεν κατάφεραν ποτέ να εξαλείψουν πλήρως τον ανταρτοπόλεμο. Το κίνημα ανεξαρτησίας χτυπήθηκε επίσης από τη βαθιά σύγκρουση μεταξύ των διαφόρων ομάδων που το αποτελούσαν, που ήταν εχθρικές μεταξύ τους.
Μετά την Επανάσταση των Γαριφάλων της 25ης Απριλίου 1974 και την ανατροπή του κορπορατιστικού και αυταρχικού καθεστώτος του Νέου Κράτους στην Πορτογαλία, η νέα πορτογαλική κυβέρνηση προσέφερε κατάπαυση του πυρός ενόψει των διαπραγματεύσεων για την παραχώρηση πλήρους ανεξαρτησίας στην Ανγκόλα. Οι μακρές διαπραγματεύσεις οδήγησαν στην υπογραφή στις 15 Ιανουαρίου 1975 της συμφωνίας του Αλγκάρβε για τον σχηματισμό κυβέρνησης εθνικής ενότητας, αλλά η σύγκρουση μεταξύ των διαφόρων κινήσεων ανεξαρτησίας της Ανγκόλας εμπόδισε ουσιαστικά την πλήρη εφαρμογή της και στις 11 Νοεμβρίου 1975 τα τελευταία πορτογαλικά στρατεύματα αποχώρησαν μονομερώς από την Ανγκόλα. Ο πόλεμος της ανεξαρτησίας στη συνέχεια μετατράπηκε σε αιματηρό εμφύλιο πόλεμο.
Βιβλιογραφία
Ανεξαρτησιας Πολεμος
Ταμπάκα κοτόπουλου
Το ταμπάκα κοτόπουλου (წიწილა ტაბაკა tsitsila tabaka) ή ταπάκα κοτόπουλου (წიწილა ტაფაკა tsitsila tapaka) είναι παραδοσιακό γεωργιανό τηγανητού κοτόπουλου, το οποίο είναι επίσης δημοφιλές και σε άλλες Καυκάσιες κουζίνες. Επίσης, έγινε κοινό πιάτο εστιατόριων της Σοβιετικής κουζίνας και σήμερα βρίσκεται σε πολλά εστιατόρια σε όλη την Ανατολική Ευρώπη και την Κεντρική Ασία.
Παραπομπές
Κατηγορία:Γεωργιανή κουζίνα
Τζόζεφ Πάρι
Ο Τζόζεφ Πάρι (αγγλ. Joseph Walcott Parry) είναι πολιτικός από το νησί Νέβις. Έγινε πρωθυπουργός του αυτόνομου Νέβις στις 11 Ιουλίου 2006 και υπηρέτησε ως τις 23 Ιανουαρίου 2013. Είναι ηγέτης του Κόμματος για την Αναμόρφωση του Νέβις (NRP). Στις εκλογές της 10ης Ιουλίου 2006 το κόμμα του Πάρι κέρδισε 3 από τις 5 έδρες, τερματίζοντας τη 14χρονη διακυβέρνηση του Κινήματος των Σκεπτόμενων Πολιτών (CCM).
Βιογραφία
Γεννήθηκε στο Κότον Γκράουντ και σπούδασε στο Γυμνάσιο και Λύκειο του Τσαρλστάουν. Συνέχισε τις σπουδές του στο Πανεπιστήμιο των Δυτικών Ινδιών, από το οποίο απέκτησε μπάτσελορ στην Ιστορία και τα Οικονομικά (Honours Bachelor of Arts degree in History and Economics). Εργάστηκε ως καθηγητής στο Γυμνάσιο - Λύκειο του Τσαρλστάουν. Επίσης, διετέλεσε πρόεδρος της Ένωσης Κρίκετ του Νέβις για περισσότερο από 10 έτη.
Πολιτική καριέρα
Η πολιτική του καριέρα ξεκίνησε το 1987. Διετέλεσε υπουργός Τουρισμού, Γεωργίας, Οικιστικής Ανάπτυξης και Εργασίας, μεταξύ άλλων. Υπήρξε ένας από τους πρώτους αρχιτέκτονες της πολεοδομίας του Νέβις. Ήταν επίσης ιδρυτικό μέλος της Τράπεζας του Νέβις και διευθυντής της, ενώ ανέπτυξε και επιχειρηματική δραστηριότητα. Τον Ιούλιο του 2006 εξελέγη με το κόμμα της Αντιπολίτευσης, NRP, στην πρωθυπουργία. To 2009 ανακηρύχθηκε "Άνθρωπος της Χρονιάς" από το "Nevispages", ως το πρόσωπο που επηρέασε την επικαιρότητα και τους πολίτες του Νέβις περισσότερο από κάθε άλλο για εκείνη τη χρονιά.
Εξωτερικοί σύνδεσμοι
Κατηγορία:Πρωθυπουργοί του Νέβις
Καλή χρονιά, μητέρες!
Καλή χρονιά, μητέρες! (Ρωσικά: С новым годом, мамы!), είναι ρωσική ταινία του 2012 στο είδος κωμωδία. Αποτελεί συνέχεια της ταινίας Μητέρες. Όπως και η προηγούμενη ταινία, η οποία ήταν αλμανάκ με 8 ιστορίες, αυτή αποτελείται από 5 ιστορίες. Σε μια από τις ιστορίες, ο Γάλλος ηθοποιός Αλέν Ντελόν έπαιξε για τελευταία φορά.
Πλοκή
Η ταινία αποτελείται από πέντε διαφορετικές ιστορίες, το κύριο θέμα του οποίου είναι η αγάπη μιας μητέρας. Όλες οι εκδηλώσεις λαμβάνουν χώρα την παραμονή της Πρωτοχρονιάς.
Κριτική
Η ταινία έλαβε ουδέτερες κριτικές στον ρωσικό τύπο με μέση βαθμολογία 5,8-6,1 στα 10. Οι περισσότερες εταιρείες βαθμολόγησης, συμπεριλαμβανομένου του Afisha Mail.ru, του συγγραφέα Άλεξ Έξλερ, και του TramVision, έδωσαν μέτριες κριτικές. Οι συγγραφείς των πυλών Novosti Kino και Kino-Theatre ανταποκρίθηκαν θετικά στην ταινία και η πύλη The Village ανταποκρίθηκε αρνητικά. Συγκεκριμένα, υπάρξαν οι εξής αναφορές: «αρκετά μέτρια με κάθε σημασία της λέξης και μια χαμηλού προϋπολογισμού ρωσική πρωτοχρονιάτικη ταινία», «λόγω των ηθοποιών, η ταινία αποδείχθηκε ακόμη και αρκετά καλή».
Εξωτερικοί Σύνδεσμοι
Κατηγορία:Ρωσικές ταινίες Κατηγορία:Ταινίες του 2012 Κατηγορία:Ρωσόφωνες ταινίες Κατηγορία:Ρωσικές κωμικές ταινίες Κατηγορία:Ταινίες γυρισμένες στη Ρωσία
Τιθραύστης
Ο Τιθραύστης ήταν Πέρσης σατράπης των Σάρδεων για αρκετά χρόνια, στις αρχές του 4ου π.Χ. αιώνα. Στάλθηκε από τα Σούσα για να αντικαταστήσει τον Τισσαφέρνη το 395π.Χ., τον οποίο συνέλαβε και εκτέλεσε. Λίγα είναι γνωστά για τον ίδιο και τις δραστηριότητές του.
Για να εξαλείψει την απειλή του σπαρτιατικού στρατού του Αγησιλάου ο Τιθραύστης στέλνει πρέσβεις και τον πείθει να βαδίσει βόρεια στη σατραπεία του Φαρνάβαζου, δίνοντάς του 30 τάλαντα για την αγορά τροφίμων για την πορεία του στρατεύματος.
Ο Ξενοφών αναφέρει ότι στη συνέχεια ο Τιθραύστης έδωσε 50 τάλαντα στον Τιμοκράτη τον Ρόδιο και τον έστειλε σε μια αποστολή διαβολής στην Ελλάδα, με στόχο να αποχωρήσει εντελώς ο Αγησίλαος και οι δυνάμεις του από την Ασία.
Παραπομπές
Κατηγορία:Πέρσες Κατηγορία:Αχαιμενίδες σατράπες
Μάικλ Άντερσον
Ο Μάικλ Άντερσον (Michael Anderson, 1920-2018) ήταν Βρετανός σκηνοθέτης. Γεννήθηκε στις 30 Ιανουαρίου 1920 στο Λονδίνο και οι γονείς του ήταν επίσης ηθοποιοί.Έκανε το ντεμπούτο του στη σκηνοθεσία με την ταινία Τhe Dam Busters (1954). Ακολούθησε το 1984 (1956), Around the World in Eighty Days (1956) και οι χολιγουντιανές ταινίες Doc Savage: The Man of Bronze (1975) και Logan's Run (1976). Το 1988 σκηνοθέτησε το Bottega dell'orefice (The Jeweler's Shop), που βασίστηκε σε έργο του Πάπα Ιωάννη Παύλου του Β΄.Ο γιος του, Michael Anderson, Jr. είναι ηθοποιός. Προτάθηκε για Όσκαρ και μία Χρυσή Σφαίρα σκηνοθεσίας για την ταινία του Around the World in Eighty Days. Απεβίωσε σε ηλικία 98 ετών τον Απρίλιο του 2018.
Εξωτερικοί σύνδεσμοι
Κατηγορία:Άγγλοι σκηνοθέτες κινηματογράφου
Τεστ Παπ
Το Τεστ Παπανικολάου ή απλούστερα Τεστ Παπ ή αλλιώς και Μέθοδος Παπανικολάου είναι μια μέθοδος εργαστηριακής διερεύνησης της κατάστασης του τραχήλου της μήτρας. Χρησιμοποιείται για την ανίχνευση δυνητικά προ-καρκινικών και καρκινικών καταστάσεων στον γυναικείο τράχηλο της μήτρας (της αρχής της μήτρας). Μη φυσιολογικά ευρήματα συνήθως οδηγούν στην πραγματοποίηση περισσότερο ευαίσθητων διαγνωστικών διαδικασιών και αν απαιτείται, σε επεμβάσεις ώστε να αποφευχθεί η ανάπτυξη καρκίνου στην περιοχή. Το τεστ εφαρμόστηκε για πρώτη φορά και πήρε το όνομα του από τον διάσημο Έλληνα ιατρό Γεώργιο Παπανικολάου. Ένα τεστ Παπανικολάου γίνεται με το άνοιγμα του κολπικού καναλιού με ένα κάτοπτρο και, στη συνέχεια συλλέγοντας τα κύτταρα στο εξωτερικό άνοιγμα του τραχήλου στη ζώνη μετασχηματισμού ( όπου τα εξωτερικά πλακώδη κύτταρα του τραχήλου συναντούν τα εσωτερικά αδενικά ενδοτραχηλικά κύτταρα). Τα κύτταρα συλλέγονται και εξετάζονται κάτω από ένα μικροσκόπιο για ανωμαλίες. Το τεστ αποσκοπεί στην ανίχνευση δυνητικά προ- καρκινικών αλλοιώσεων (που ονομάζεται τραχηλική ενδοεπιθηλιακή νεοπλασία ( CIN) ή δυσπλασία του τραχήλου της μήτρας: Το πλακώδες ενδοεπιθηλιακό σύστημα βλάβης ( SIL ) χρησιμοποιείται επίσης για να περιγράψει ανωμαλίες ), που προκαλούνται από σεξουαλικά μεταδιδόμενους ιούς των ανθρωπίνων θηλωμάτων. Το τεστ παραμένει μια αποτελεσματική, ευρέως χρησιμοποιούμενη μέθοδος για την έγκαιρη ανίχνευση των προ- καρκίνου και καρκίνου του τραχήλου. Ενώ το τεστ μπορεί επίσης να ανιχνεύσει μολύνσεις και διαταραχές στον ενδοτράχηλο και το ενδομήτριο, δεν είναι σχεδιασμένο για αυτόν τον σκοπό.
Στις Ηνωμένες Πολιτείες, το τεστ Παπανικολάου συνιστάται από την ηλικία των 21 περίπου ετών μέχρι την ηλικία των 65 ετών. Η κατευθυντήρια γραμμή σχετικά με τη συχνότητα ποικίλλει από καθε τρία έως πέντε έτη. Εάν τα αποτελέσματα είναι μη φυσιολογικά, και ανάλογα με τη φύση της ανωμαλίας , το τεστ μπορεί να χρειαστεί να επαναληφθεί σε έξι έως δώδεκα μήνες. Αν η ανωμαλία απαιτεί προσεκτικότερη εξέταση ,το άτομο παραπέμπεται για λεπτομερή εξέταση του τραχήλου της μήτρας από την κολποσκόπηση. Το άτομο μπορεί επίσης να παραπέμπεται για τεστ HPV, το οποίο μπορεί να χρησιμεύσει ως συμπλήρωμα του τεστ Παπ. Πρόσθετοι βιοδείκτες που μπορούν να εφαρμοστούν ως παρεπόμενα τεστ με το τεστ Παπ βρίσκονται σε εξέλιξη.
Ιατρικές χρήσεις
Οι γυναίκες θα πρέπει να περιμένουν λίγα χρόνια μετά την πρώτη τους σεξουαλική επαφή για να αρχίσουν την εξέταση, και δεν θα πρέπει να ελέγχονται πριν την ηλικία των 21. Το Αμερικανικό Κογκρέσο των Μαιευτήρων και Γυναικολόγων ( ACOG ) και άλλοι προτείνουν την έναρξη της εξέτασης σε ηλικία 21 ετών (αφού αυτό είναι λίγα χρόνια μετά την πρώτη σεξουαλική επαφή των περισσότερων Αμερικανίδων). Πολλές άλλες χώρες περιμένουν μέχρι την ηλικία των 25 ή και αργότερα για να ξεκινήσουν την εξέταση. Για παράδειγμα, ορισμένα μέρη της Μεγάλης Βρετανίας ξεκινούν την αναλυτική εξέταση σε ηλικία 25 ετών. Η γενική σύσταση του ACOG είναι οι γυναίκες ηλικίας 30-65 να έχουν καλή ετήσια εξέταση, χωρίς να υποβάλλονται σε ετήσιο τεστ Παπανικολάου , και να πραγματοποιούν το τεστ κάθε τρία έτη., which cites
Οι περισσότεροι άνθρωποι που προσβάλλονται από τον HPV κάνουν σύντομα το τεστ αφού γίνουν σεξουαλικά ενεργοί. Παίρνει κατά μέσο όρο ένα έτος, αλλά μπορεί να διαρκέσει έως και τέσσερα χρόνια, για το ανοσοποιητικό σύστημα ενός ατόμου να ελέγξει την αρχική μόλυνση .Το τέστ κατά την περίοδο αυτή μπορεί να δείξει αυτήν την ανοσολογική αντίδραση και την επισκευή ως ήπιες ανωμαλίες , οι οποίες συνήθως δεν σχετίζονται με τον καρκίνο του τραχήλου της μήτρας , αλλά θα μπορούσε να προκαλέσει άγχος στο άτομο και να οδηγήσει σε περαιτέρω εξετάσεις και πιθανή θεραπεία. Ο καρκίνος του τραχήλου συνήθως παίρνει χρόνο να αναπτυχθεί, έτσι η καθυστερημένη έναρξη της εξέτασης για λίγα χρόνια ενέχει τον κίνδυνο της παράλειψης μιας δυνητικής προκαρκινικής βλάβης. Για παράδειγμα, η εξέταση ατόμων κάτω των 25 ετών δεν μειώνει τα ποσοστά καρκίνου κάτω από την ηλικία 30.
Υπάρχει μικρό ή και καθόλου όφελος στην εξέταση ανθρώπων που δεν είχαν σεξουαλική επαφή. Για παράδειγμα, η Ομάδα Προληπτικών Υπηρεσιών των Ηνωμένων Πολιτειών( USPSTF ) συνιστά το πέρασμα τουλάχιστον τριών ετών μετά την πρώτη σεξουαλική επαφή. Το HPV μπορεί να μεταδοθεί στο σεξ μεταξύ γυναικών, έτσι ώστε εκείνες που είχαν κάνει σεξ μόνο με άλλες γυναίκες θα πρέπει να εξετάζονται , αν και είναι σε κάπως μικρότερο κίνδυνο για καρκίνο του τραχήλου της μήτρας.
Οι κατευθυντήριες γραμμές σχετικά με τη συχνότητα του ελέγχου ποικίλλουν, συνήθως από τρία έως πέντε έτη για όσους δεν έχουν προηγούμενα παθολογικά τεστ. Ορισμένες παλαιότερες συστάσεις πρότειναν την εξέταση τόσο συχνά όσο κάθε ένα με δύο χρόνια, ωστόσο υπάρχουν λίγα στοιχεία που να υποστηρίζουν την τόσο συχνή εξέταση: Ο ετήσιος έλεγχος έχει μικρό όφελος , αλλά οδηγεί σε σημαντικά υψηλό κόστος και πολλές περιττές διαδικασίες και θεραπείες. Έχει αναγνωριστεί πριν από το 1980 ότι οι περισσότεροι άνθρωποι μπορούν να ελεγχθούν λιγότερο συχνά. Σε ορισμένες κατευθυντήριες γραμμές, η συχνότητα εξαρτάται από την ηλικία: για παράδειγμα, στη Μεγάλη Βρετανία , η εξέταση συνιστάται κάθε 3 χρόνια για τις γυναίκες κάτω των 50 ετών , και κάθε 5 χρόνια για όσες είναι άνω.
Η εξέταση θα πρέπει να σταματήσει περίπου στην ηλικία των 65, εκτός αν υπάρχει μια πρόσφατη μη φυσιολογική εξέταση ή ασθένεια. Μάλλον δεν υπάρχει όφελος εξέτασης ατόμων ηλικίας 60 ετών και άνω των οποίων οι προηγούμενες εξετάσεις ήταν αρνητικές. Εάν τα αποτελέσματα των τριών τελευταίων τεστ Παπανικολάου ενός ατόμου ήταν φυσιολογικά, μπορεί να σταματήσει σε ηλικία 65 ετών , σύμφωνα με τους USPSTF , ACOG , ACS και ASCP  : Το NHS της Αγγλίας λέει 64. Δεν υπάρχει καμία ανάγκη να συνεχιστεί η εξέταση μετά από μια πλήρη υστερεκτομή για καλοήθη νόσο.
Το τεστ Παπανικολάου ακόμη συνιστάται για εκείνους που έχουν εμβολιαστεί κατά του HPV, δεδομένου ότι τα εμβόλια δεν καλύπτουν όλους τους τύπους του HPV που μπορούν να προκαλέσουν καρκίνο του τραχήλου της μήτρας. Επίσης, το εμβόλιο δεν προστατεύει από την έκθεση του HPV πριν τον εμβολιασμό. Εκείνοι με ιστορικό καρκίνου του ενδομητρίου πρέπει να διακόπτουν τη συνήθη ρουτίνα των τεστ Παπανικολάου. Περαιτέρω τεστ είναι απίθανο να ανιχνεύσουν την υποτροπή του καρκίνου, αλλά ενέχουν τον κίνδυνο να δώσουν ψευδώς θετικά αποτελέσματα , που θα οδηγήσουν σε περαιτέρω περιττές δοκιμές. Μπορεί να χρειάζονται συχνότερα τεστ Παπανικολάου για την παρακολούθηση μετά από ένα μη φυσιολογικό τεστ, ή μετά από θεραπεία για μη φυσιολογικό τεστ ή αποτελέσματα βιοψίας , ή μετά τη θεραπεία για τον καρκίνο.
Αποτελεσματικότητα
Το τεστ Παπανικολάου, όταν συνδυάζεται με ένα τακτικό πρόγραμμα προσυμπτωματικού ελέγχου και την κατάλληλη παρακολούθηση , μπορεί να μειώσει τους θανάτους από καρκίνο του τραχήλου της μήτρας κατά 80 %.
Η αποτυχία της πρόληψης του καρκίνου από το τεστ Παπανικολάου μπορεί να συμβεί για πολλούς λόγους, μεταξύ των οποίων να μην γίνει τακτικός έλεγχος , έλλειψη κατάλληλης παρακολούθησης των μη φυσιολογικών αποτελεσμάτων , η δειγματοληψία και η ερμηνεία των σφαλμάτων. Στις ΗΠΑ, πάνω από το ήμισυ όλων των επιθετικών καρκίνων συμβαίνει σε γυναίκες που δεν είχαν υποβληθεί ποτέ σε ένα τεστ Παπανικολάου: ένα επιπλέον 10-20 % των καρκίνων συμβαίνουν σε εκείνους που δεν είχαν υποβληθεί σε τεστ Παπανικολάου κατά τα προηγούμενα πέντε έτη. Περίπου το ένα τέταρτο των καρκίνων του τραχήλου στις ΗΠΑ ήταν σε άτομα που είχαν ένα μη φυσιολογικό αποτέλεσμα σε τεστ Παπανικολάου, αλλά δεν ακολούθησε την κατάλληλη παρακολούθηση (το άτομο δεν είχε επιστρέψει για τη φροντίδα του , ή ο ιατρός δεν εκτελέσει τις συνιστώμενες εξετάσεις ή θεραπεία).
Αδενοκαρκίνωμα του τραχήλου της μήτρας δεν έχει αποδειχθεί ότι μπορεί να προληφθεί με τεστ Παπανικολάου. Στο Ηνωμένο Βασίλειο, το οποίο έχει πρόγραμμα τεστ Παπ, το αδενοκαρκίνωμα αντιπροσωπεύει περίπου το 15 ​​% όλων των καρκίνων του τραχήλου.
Οι εκτιμήσεις για την αποτελεσματικότητα του συστήματος πρόκλησης και ανάκλησης του Ηνωμένου Βασιλείου διαφέρει σε μεγάλο βαθμό, αλλά μπορεί να αποτρέψει περίπου 700 θανάτους ετησίως στο Ηνωμένο Βασίλειο. Ένας ιατρός που εκτελεί 200 δοκιμές κάθε χρόνο εμποδίζει έναν θάνατο κάθε 38 χρόνια, ενώ βλέπει 152 άτομα με μη φυσιολογικά αποτελέσματα, παραπέμπει 79 για έρευνα , αποκτά 53 μη φυσιολογικά αποτελέσματα βιοψίας , και βλέπει 17 ανωμαλίες που διαρκούν περισσότερο από δύο χρόνια. Τουλάχιστον ένα άτομο κατά τη διάρκεια των 38 χρόνων θα πεθάνει από καρκίνο του τραχήλου της μήτρας, παρά ότι έχει εξεταστεί.
Δεδομένου ότι ο πληθυσμός του Ηνωμένου Βασιλείου είναι περίπου 61 εκατομμύρια, ο μέγιστος αριθμός των ανθρώπων που θα μπορούσαν να λαμβάνουν τεστ Παπ στο Ηνωμένο Βασίλειο είναι περίπου 15.000.000 έως 20.000.000 ( εξαλείφοντας το ποσοστό του πληθυσμού κάτω των 20 και άνω των 65 ετών ). Αυτό σημαίνει ότι η χρήση του τεστ Παπανικολάου στο Ηνωμένο Βασίλειο σώζει τη ζωή 1 ατόμου για κάθε περίπου 20.000 ανθρώπους που εξετάζονται ( υποθέτοντας ότι 15.000.000 άνθρωποι εξετάζονται ετησίως ). Εάν μόνο 10.000.000 πράγματι ελέγχονται κάθε χρόνο, τότε θα σώσει τη ζωή 1 ατόμου για κάθε περίπου 15.000 ανθρώπων που εξετάζεται.
Πλειστηριασμός
μικρογραφία|300x300εσ|Ο δημοπράτης και οι βοηθοί του σαρώνουν το πλήθος για διαγωνιζόμενους, οι οποίοι προσφέρουν ποσά για την αγορά των υλικών ή αγαθών προς δημοπράτηση. Ο πλειστηριασμός (ή δημοπρασία) είναι διαδικασία αγοράς και πώλησης αγαθών ή υπηρεσιών, τα οποία προσφέρονται με προσφορά. Ύστερα το προσφερόμενο υλικό ή αγαθό αποδίδεται σε αυτόν που έκανε την υψηλότερη προσφορά. Ο ανοικτός πλειοδοτικός διαγωνισμός είναι αναμφισβήτητα η πιο κοινή μορφή πλειστηριασμού σήμερα. Οι συμμετέχοντες ανταγωνίζονται ανοιχτά ο ένας τον άλλον, ενώ απαιτείται κάθε προσφορά να είναι υψηλότερη από την άλλη.
Τεστ Παπ
Αποτελέσματα
Στο γενικό ή χαμηλής επικινδυνότητας πληθυσμό, τα αποτελέσματα των περισσοτέρων τεστ είναι φυσιολογικά.
Πλειστηριασμός
Ο δημοπράτης μπορεί να ανακοινώσει την τιμή, ενώ οι προσφερόμενοι μπορεί να ανακοινώσουν την προσφορά τους οι ίδιοι (ή να τοποθετήσουν για λογαριασμό τους κάποιο άλλο πρόσωπο το οποίο θα ανακοινώσει τη προσφορά). Εναλλακτικά οι προσφορές μπορούν να υποβληθούν ηλεκτρονικά με την υψηλότερη, προς το παρόν, προσφορά να εμφανίζεται δημόσια. Στην ολλανδική δημοπρασία, ο δημοπράτης ξεκινά με μια υψηλή τιμή για ένα μέρος των προσφερόμενων αντικειμένων, ενώ η τιμή μειώνεται μέχρις ότου ένας διαγωνιζόμενος αποδεχθεί την τιμή του δημοπράτη για μια ποσότητα αγαθών προς πλειστηριασμό ή μέχρι να ικανοποιηθεί η αποθεματική τιμή του πωλητή.
Τεστ Παπ
Αποτελέσματα
Στις Ηνωμένες Πολιτείες, περίπου 2-3 εκατομμύρια τεστ χαρακτηρίζονται μη φυσιολογικά κάθε χρόνο. Τα περισσότερα μη φυσιολογικά αποτελέσματα είναι ελαφρώς ανώμαλα (ASC-US (τυπικά το 2–5% των αποτελεσμάτων) ή δείχνουν χαμηλού βαθμού αλλοιώσεις του πλακώδους επιθηλίου, (LSIL)  (περίπου 2% των αποτελεσμάτων)), χαρακτηριστικές μιας μόλυνσης από τον ιό HPV ( Ιός των ανθρωπίνων θηλωμάτων). Παρ΄ ότι οι περισσότερες χαμηλού βαθμού δυσπλασίες σταδιακά υποχωρούν χωρίς να οδηγήσουν στην εμφάνιση καρκίνου του τραχήλου της μήτρας, μπορούν να αποτελέσουν ένδειξη ότι απαιτείται στενή παρακολούθηση.
Πλειστηριασμός
Ενώ οι πλειστηριασμοί συνδέονται στην λαϊκή αντίληψη με την πώληση αντικών, πινάκων ζωγραφικής, σπάνιων συλλεκτικών αντικειμένων και ακριβών φιάλων κρασιών, στις δημοπρασίες πωλούνται και εμπορεύματα, ζώα, ραδιοφάσματα και μεταχειρισμένα αυτοκίνητα. Στην οικονομική θεωρία, μια δημοπρασία μπορεί να αναφέρεται σε οποιοδήποτε μηχανισμό ή το σύνολο κανόνων εμπορίου για ανταλλαγή.
Τεστ Παπ
Αποτελέσματα
Τυπικά, περίπου το 0.5% των αποτελεσμάτων του Παπ τεστ καταδεικνύουν μεγάλου βαθμού αλλοιώσεις του πλακώδους επιθηλίου (HSIL), και λιγότερο από 0,5% δείχνουν ύπαρξη καρκίνου, ενώ 0.2 έως 0.8% των αποτελεσμάτων καταδεικνύουν παρουσία άτυπων αδενικών κυττάρων απροσδιόριστης σημασίας (AGC-NOS).
Πλειστηριασμός
Οι σύγχρονες δημοπρασίες μπορούν να διεξαχθούν διαδικτυακά με πλειοδότες από όλο τον κόσμο. Οι προσφορές γίνονται σε πραγματικό χρόνο με ακρίβεια δευτερολέπτου. Οι διαδικτυακοί πλειστηριασμοί επιτρέπεται επίσης να πωλούν ακίνητα που έχουν κατασχεθεί από τράπεζα ή το κράτος, έχουν κλαπεί ή βρίσκονται σε κακή κατάσταση - για παράδειγμα, αυτοκίνητα που διεκδικούνται από χρηματοδοτικές εταιρείες επειδή οι ιδιοκτήτες τους δεν έχουν αποπληρώσει τα δάνεια αυτοκινήτων τους.
Τεστ Παπ
Αποτελέσματα
Καθώς τα βασισμένα σε υγρά παρασκευάσματα τεστ (LBPs) εξελίσσονται σε κοινές συμπληρωματικές εξετάσεις, έχουν αυξηθεί τα ποσοστά ανώμαλων αποτελεσμάτων. Ο μέσος όρος παρασκευασμάτων με χαμηλού βαθμού αλλοιώσεις του πλακώδους επιθηλίου χρησιμοποιώντας τέτοια τεστ ήταν 2.9% συγκρινόμενα με το 2.1% που ήταν το 2003. Τα αντίστοιχα ποσοστά για υψηλού βαθμού τέτοιες αλλοιώσεις (μέση τιμή, 0.5%) και παρουσία άτυπων πλακωδών κυττάρων έχουν μεταβληθεί ελάχιστα.
Πλειστηριασμός
Παραπομπές
Κατηγορία:Επιχειρηματικά μοντέλα
Τεστ Παπ
Αποτελέσματα
Τα διάφορα αποτελέσματα χαρακτηρίζονται ως φυσιολογικά ή μη σύμφωνα με το σύστημα Bethesda. Περιλαμβάνουν:
Ενδοτραχηλικές και ενδομήτριες ανωμαλίες μπορούν επίσης να ανιχνευθούν, όπως και άλλες μολυσματικές ασθένειες, όπως η καντιντίαση (μόλυνση από το μύκητα Candida Albicans), ο ιός του απλού έρπητα και η τριχομονάδωση (μόλυνση από τριχομονάδα . Το τεστ Παπ, όμως έχει μικρή ευαισθησία στον εντοπισμό τέτοιων μολύνσεων, οπότε η απουσία διάκρισης τους σε ένα τεστ Παπ δε σημαίνει απαραίτητα πως το άτομο δεν είναι μολυσμένο.
Εγκυμοσύνη
Τα τεστ Παπ μπορούν συνήθως να πραγματοποιηθούν μέχρι την 24η εβδομάδα της κύησης. Η διενέργεια τέτοιων τεστ κατά τη διάρκεια της εγκυμοσύνης δεν έχει συσχετιστεί με αυξημένο κίνδυνο αποβολής του εμβρύου. Φλεγμονώδεις περιοχές ανιχνεύονται συχνά σε εγκύους με το τεστ, και δε φαίνεται να αποτελούν ρίσκο για επικείμενο πρόωρο τοκετό. Μετά τη γέννα, συνιστάται οι γυναίκες να περιμένουν μέχρι 12 εβδομάδες πριν ξανακάνουν το τεστ καθώς η ,φυσιολογική μετά την τεκνοποίηση φλεγμονή που αναπτύσσεται στον τράχηλο της μήτρας, ενδέχεται να αλλοιώσει τα αποτελέσματα.
Διαδικασία
Για καλύτερα αποτελέσματα, τα τεστ δεν πρέπει να διεξάγονται στη διάρκεια της εμμήνου ρήσης. Μπορούν όμως να πραγατοποιηθούν ιδίως εφόσον ο ιατρός επιλέξει εξέταση σωματικών υγρών. Εάν η αιμορραγία είναι ιδιαίτερα μεγάλη, ενδομητριακά κύτταρα ενδέχεται να "αποκρύψουν" τραχηλικά κύτταρα , οπότε δεν συνιστάται η πραγματοποίηση τεστ σε περιπτώσεις ακατάσχετης αιμορραγίας.
Πολλοί ιατρικοί φορείς φέρουν τη λανθασμένη άποψη ότι μόνο αποστειρωμένο νερό, ή και καθόλου λιπαντικό πρέπει να χρησιμοποιείται για την λίπανση του διαστολέα, του οργάνου δηλαδή που βοηθά στην διάνοιξη του κόλπου. Κάτι τέτοιο αποδεικνύεται πολλές φορές επώδυνο για τις εξεταζόμενες. Διάφορες μελέτες έχουν αποδείξει ότι η χρήση μικρής ποσότητας λιπαντικού με κύριο συστατικό το νερό δεν παρεμβάλλεται ή παραμορφώνει στο προς εξέταση δείγμα. Επιπλέον, δεν επηρεάζεται η κυτταρική σύσταση η κάποιο τεστ για Σεξουαλικώς Μεταδιδόμενα Νοσήματα
Ο εξετάζων ειδικός ξεκινάει εισάγοντας έναν διαστολέα στον κόλπο της γυναίκας, ώστε να διανοιχτεί η κολπική κοιλότητα και να επιτραπεί η πρόσβαση στον τράχηλο της μήτρας. Ο ειδικός συλλέγει ένα δείγμα κυττάρων από το εξωτερικό τμήμα του τραχήλου, χρησιμοποιώντας την ειδική "σπάτουλα" πιέστρα Aylesbury. Μιά ενδοτραχηλική βούρτσα περιστρέφεται στο μέσο άνοιγμα του τραχήλου. Τα κύτταρα τοποθετούνται σε γυάλινο πλακίδιο και μεταφέρονται στο εργαστήριο για την ανάλυση τους.
Κάποια πλαστική "σκούπα" ενδέχεται να χρησιμοποιηθεί έναντι των παραπάνω εργαλείων. Παρ'όλα αυτά δεν επιφέρει το ίδιο καλό αποτέλεσμα αφού δεν είναι τόσο αποτελεσματική στην συλλογή ενδοτραχηλικού υλικού. Χρησιμοποιείται συχνότερα μετά την ανακάλυψη των εξετάσεων βασισμένων σε υγρά δείγματα, παρ'όλο που και τα συνηθισμένα εργαλεία μπορούν να χρησιμοποιηθούν σε τέτοιες περιπτώσεις.
Το δείγμα χρωματίζεται με την χρήση της Τεχνικής ή Χρώσης Παπανικολάου, κατα την οποία οι χρωστικές και τα οξέα προσκολλόνται σε συγκεκριμένα και επιθυμητά κύτταρα. Τα μη χρωματισμένα κύτταρα δεν είναι διακριτά στα οπτικά μικροσκόπια. Ο Παπανικολάου χρησιμοποίησε χρώσεις που υποδεικνύουν κυταρροπλασματική κερατινοποίηση, κάτι που δεν έχει σχεδόν ουδεμία σχέση με τα πυρηνικά χαρακτηριστικά που χρησιμοποιούνται στις σημερινές διαγνώσεις.
Σε ορισμένες περιπτώσεις, ένα ηλεκτρονικό σύστημα μπορεί να προ-οπτικοποιήσει τα δείγματα, υποδεικνύοντας αυτά που δεν απαιτούν περαιτέρω ιατρική μελέτη η "δείχνοντας" περιοχές με πιθανά επιβλαβή στοιχεία. Το δείγμα, στη συνέχεια, συνήθως ψηφοποιείται απο ειδικά καταρτισμένο επιστημονικό προσωπικό (κυτταροτεχνολόγους) με χρήση οπτικού μικροσκοπίου. Η ονοματολογία για τους συγκεκριμένους ειδικούς διαφέρει απο χώρα σε χώρα. Παθολόγοι και εξειδικευμένοι βιοχημικοί φέρουν την ευθύνη να αναγνωρίσουν τα μη φυσιολογικά δείγματα που απαιτούν περαιτέρω εξέταση.
Αυτοματοποιημένη ανάλυση
Κατά την τελευταία δεκαετία, υπήρξαν επιτυχείς προσπάθειες στην ανάπτυξη αυτοματοποιημένου , συστήματος ανάλυσης εικόνας του υπολογιστή για έλεγχο. Παρά το γεγονός ότι, από τα διαθέσιμα αποδεικτικά στοιχεία ο αυτοματοποιημένος έλεγχος του τραχήλου της μήτρας δεν θα μπορούσε να προταθεί για υλοποίηση σε ένα εθνικό πρόγραμμα προσυμπτωματικού ελέγχου , μια πρόσφατη αξιολόγηση για την τεχνολογία της υγείας απο το ΕΣΥ κατέληξε στο συμπέρασμα ότι η « γενική περίπτωση για την αυτοματοποιημένη ανάλυση εικόνας πιθανόν να έχει γίνει ». Ο αυτοματισμός μπορεί να βελτιώσει την ευαισθησία και να μειώσει τα μη ικανοποιητική δείγματα. Δύο συστήματα έχουν εγκριθεί από το FDA και λειτουργούν σε εργαστήρια με μεγάλη ένταση , κάτω από την ανθρώπινη επίβλεψη.
Τύποι ελέγχου
Επιπλέον, το τεστ για τον ιό των ανθρωπίνων θηλωμάτων (HPV) μπορεί να εκτελεστεί είτε ως ενδεδειγμένο για μη φυσιολογικά αποτελέσματα Παπανικολάου , ή σε ορισμένες περιπτώσεις στις οποίες διεξάγονται διπλά τεστ, όπου και ένα τεστ τεστ Παπανικολάου και ένα HPV τεστ γίνονται ταυτόχρονα (ονομάζεται επίσης συνεργατικό τεστ Παπ).
Πρακτικές λεπτομέρειες
Ο ενδοτράχηλος μπορεί να ληφθεί μερικώς με τη συσκευή που χρησιμοποιείται για να ληφθεί το δείγμα εξωτραχηλικά, αλλά , λόγω της ανατομίας της περιοχής αυτής , συνεπής και αξιόπιστη δειγματοληψία δεν μπορεί να είναι εγγυημένη. Καθώς μπορεί να ληφθούν ανώμαλα ενδοτραχηλίκα κύτταρα, αυτοί που τα εξετάζουν έχουν μάθει να τα αναγνωρίζουν.
Ιστορία
Το τεστ επινοήθηκε και πήρε το όνομά του από τον διαπρεπή Έλληνα γιατρό Γεώργιο Παπανικολάου ο οποίος ξεκίνησε την έρευνά του το 1923. Ο Aurel Babeş της Ρουμανίας εργαζόμενος ανεξάρτητα έφτασε σε παρόμοιες ανακαλύψεις το 1927. Ωστόσο, πρέπει να σημειωθεί ότι η μέθοδος του Babeş ήταν ριζικά διαφορετική από αυτή του Παπανικολάου.
Το όνομά του Παπανικολάου είχε επανειλημμένα υποβληθεί στην Επιτροπή Νόμπελ και απορριπτόταν κάθε φορά. Η Επιτροπή Νόμπελ μεταβίβασε την εις βάθος διερεύνηση των προσόντων και των μειονεκτημάτων του Παπανικολάου στον αείμνηστο καθηγητή Santesson, ο οποίος την εποχή εκείνη ήταν ο επικεφαλής της παθολογίας στο Ινστιτούτο της Στοκχόλμης για τον καρκίνο (Radiumhemmet). Ο ερευνητής ανακάλυψε συνεισφορά του Babeş που δεν είχε ποτέ αναφερθεί από τον Παπανικολάου και ανέφερε δεόντως το γεγονός αυτό στην Επιτροπή, η οποία στη συνέχεια απέρριψε το βραβείο Νόμπελ του.
Πειραματικές τεχνικές
Στον ανεπτυγμένο κόσμο, η βιοψία του τραχήλου της μήτρας που καθοδηγείται από κολποσκόπηση θεωρείται ο «χρυσός κανόνας» για τη διάγνωση ανωμαλιών του τραχήλου της μήτρας μετά από ένα μη φυσιολογικό τεστ Παπανικολάου. Η διαδικασία απαιτεί εκπαιδευμένο κολποσκόπο και μπορεί να είναι ακριβή για να εκτελεστεί. Ωστόσο, το τεστ Παπ είναι πολύ ευαίσθητο και κάποια αρνητικά αποτελέσματα βιοψίας μπορεί να αντιπροσωπεύουν υποεκτίμηση της βλάβης στη βιοψία, έτσι αρνητική βιοψία με θετική κυτταρολογική εξέταση απαιτεί προσεκτική παρακολούθηση.
Οι πειραματικές τεχνικές απεικόνισης χρησιμοποιούν το φως ευρείας ζώνης (π.χ., απευθείας απεικόνιση, speculoscopy, τραχηλογραφεία, οπτική επιθεώρηση με οξικό οξύ ή με του Lugol, και κολποσκόπηση ) και τις μεθόδους ηλεκτρονικής ανίχνευσης (π.χ. , Polarprobe και in-vivo φασματοσκοπία). Αυτές οι τεχνικές είναι λιγότερο δαπανηρές και μπορούν να πραγματοποιηθούν με σημαντικά λιγότερη εκπαίδευση. Δεν είναι τόσο αποδοτικές όσο το τεστ Παπανικολάου και η κολποσκόπηση. Στο σημείο αυτό, οι τεχνικές αυτές δεν έχουν επικυρωθεί από δοκιμές μεγάλης κλίμακας και δεν είναι σε γενική χρήση.
Πρόσβαση
Στην Ταϊβάν οι περισσότεροι άνθρωποι της μεσαίας και ανώτερης τάξης έχουν πρόσβαση στο τεστ Παπανικολάου και μπορούν να επιλέξουν να υποβάλλονται σε ένα κάθε χρόνο. Από την άλλη πλευρά, οι φτωχοί άνθρωποι, όπως αυτοί στη νότια Αμερική, μπορεί να μην έχουν πάντα πρόσβαση στο τεστ Παπανικολάου.
Κοκκοειδή βακτήρια
Η διαπίστωση των κοκκοειδών βακτηρίων σε ένα τεστ Παπανικολάου δεν έχει καμία συνέπεια με τα άλλα φυσιολογικά ευρήματα των δοκιμών και με λοιμώδη συμπτώματα. Ωστόσο, αν υπάρχει αρκετή φλεγμονή να επισκιάζει την ανίχνευση των προ- καρκινικών και καρκινικών διαδικασιών, αυτό μπορεί να υποδεικνύει θεραπεία με ένα αντιβιοτικό ευρέως φάσματος για στρεπτόκοκκους και αναερόβια βακτήρια ( όπως μετρονιδαζόλη και αμοξικιλίνη) πριν την επανάληψη του τεστ. Εναλλακτικά, το τεστ θα πρέπει να επαναληφθεί σε προγενέστερο χρόνο από ο,τι θα ήταν διαφορετικά. Εάν υπάρχουν συμπτώματα κολπικού εκκρίματος, κακής οσμής ή ερεθισμού, η παρουσία των κοκκοειδών βακτηρίων μπορεί επίσης να υποδείξει τη θεραπεία με αντιβιοτικά σύμφωνα με τα ανωτέρω.
Παραπομπές
Κατηγορία:Ιατρικές εργαστηριακές εξετάσεις Κατηγορία:Λοιμώδεις αιτίες του καρκίνου
Δημήτριος Βρεττάκος
Ο Δημήτριος Βρεττάκος (1933 - 8 Νοεμβρίου 2014) του Λεωνίδα ήταν Έλληνας δικηγόρος και πολιτικός.
Βιογραφικά στοιχεία
Γεννήθηκε το 1933 στη Σπάρτη και σπούδασε νομικά.
Ασχολήθηκε με την πολιτική στην αρχή το 1958, στο πλευρό του Παναγιώτη Κανελλόπουλου, με το Ενωτικό Λαϊκό Κόμμα. Εξελέγη βουλευτής Β΄ Αθηνών με την Νέα Δημοκρατία (της οποίας υπήρξε ιδρυτικό στέλεχος) το 1974, το 1981 και το 1985 Στη συνέχεια προσχώρησε στη Δημοκρατική Ανανέωση του Κωστή Στεφανόπουλου.
Απεβίωσε τον Νοέμβριο του 2014 στην Αθήνα και κηδεύτηκε από τον ιερό ναό του Αγίου Γεωργίου, στο Μαρούσι.